Mah Hang Soon

Dato' Dr. Mah Hang Soon (, lahir ) merupakan Timbalan Presiden Persatuan Cina Malaysia (MCA) yang merupakan parti komponen Barisan Nasional. Beliau kini menyandang jawatan sebagai Timbalan Menteri Pendidikan I pada 10 Mac 2020. Beliau juga merupakan Pengerusi MCA Perak.

Latar belakang 
Dato' Dr. Mah Hang Soon merupakan seorang pakar jantung dan berkelulusan dari Universiti Malaya. Beliau menceburi bidang politik sepenuh masa mulai tahun 2009. 

Beliau berasal dari Kampung Baru Changkat Kruing, Ayer Tawar, Perak Darul Ridzuan. Merupakan anak sulung daripada 6 adik beradik. Bapanya bernama Mah Chow Nam (1944-2014) dan ibunya bernama Lee Kee Hiong (lahir 1942) yang merupakan pekebun kecil getah dan kelapa sawit. Beliau telah berkahwin Datin Lim Soo Lee dan mempunyai seorang anak lelaki bernama Mah Song Wei (lahir 1996).

Penglibatan dalam MCA 
Beliau pernah dilantik sebagai Naib Ketua Pemuda MCA Kebangsaan dan Ketua Pemuda MCA Perak pada tahun 2008-2010. Pada tahun 2013 hingga kini, beliau merupakan Pengerusi MCA Perak dan Central Council (CC). Pilihanraya Parti MCA akan diadakan dalam masa 6 bulan selepas Pilihan Raya Umum Ke-14 pada tahun 2018.

Pada pemilihan parti MCA untuk sesi 2018-2021, beliau telah dipilih sebagai Timbalan Presiden MCA dengan mengalahkan Timbalan Pengerusi MCA Johor, Datuk Tee Siew Kiong dengan mendapat undi majoriti sebanyak 227 undi.

Beliau telah menyatakan akan menggunakan strategi tertentu bagi mendekati golongan pengundi muda yang bakal mengundi dalam Pilihan raya umum Malaysia ke-15.

Kerjaya politik 
Pada tahun 2004, Pilihan Raya Umum Ke-11 (PRU11) merupakan kali pertama bagi Dato' Dr. Mah Hang Soon mewakili Barisan Nasional bertanding di Dewan Undangan Negeri Perak (DUN) bagi Kawasan Jelapang, N.31. Dalam hal ini, beliau tidak berjaya dengan undian sebanyak 7,981 undi berbanding dengan Hee Yit Soong, calon DAP mendapat undian sebanyak 8,233 undi.

Pada tahun 2008, Pilihan Raya Umum Ke-12 (PRU12) beliau memenangi DUN bagi Kawasan Chenderiang, N.46 dengan majority sebanyak 3,392 undi dan mengulangi kejayaan yang sama pada tahun 2013, Pilihan Raya Umum Ke-13 (PRU13) dengan majoriti sebanyak 4,767 undi.

Dato' Dr. Mah Hang Soon pernah menjawat sebagai Ahli Majlis Mesyuarat Kerajaan Negeri Perak Darul Ridzuan untuk portfolio seperti berikut:

 Pengerusi Jawatankuasa Kesihatan, Kerajaan Tempatan, Hal Ehwal Pengguna, Alam Sekitar, Pengangkutan dan Hal Ehwal Bukan Islam Negeri Perak (Tahun 2009-2013); dan
 Pengerusi Jawatankuasa Kesihatan, Pengangkutan Awam, Hal Ehwal Bukan Islam, Integrasi Nasional dan Kampung Baharu Negeri Perak (Tahun 2014-2018).

Pada tahun 2018, beliau diumumkan sebagai calon bagi Parlimen Tanjong Malim, P.077 untuk Pilihan Raya Umum Ke-14 (PRU14) di Majlis Pengumuman Calon BN Negeri Perak, Kediaman Menteri Besar Perak, Ipoh, Perak Darul Ridzuan pada 24 April 2018 

Seterusnya beliau menerima bantahan daripada penyokong YB Dato' Sri Ong Ka Chuan dan membuat bantahan di depan Bangunan Perdana, Putrajaya pada 26 April 2018. Akhirnya, Sesi Penamaan Calon yang telah diadakan di Majlis Daerah Tanjong Malim, Tanjong Malim, Perak Darul Ridzuan pada 28 April 2018 dengan mengesahkan bahawa Dato' Dr. Mah Hang Soon bertanding di Parlimen Tanjong Malim, P.077 untuk PRU14. 

Sebagai keputusan PRU14 pada 9 Mei 2018, beliau tewas kepada calon Parti Keadilan Rakyat (PKR), Chang Lih Kang. Jumlah undi yang diterima oleh beliau adalah 19,314 undi manakala calon PKR mendapat undi sebanyak 24,672 undi dengan majoriti 5,358 undi. Secara keseluruhannya, Barisan Nasional tewas di peringkat Parlimen dan tidak berjaya membentuk Kerajaan Persekutuan pada PRU14.

Keputusan pilihan raya

Anugerah 
  :
  Darjah Dato' Paduka Mahkota Perak (D.P.M.P)

Rujukan

Pautan luar
 
 
 

Kelahiran 1964
Orang hidup
ADUN Perak
Anggota Persatuan Cina Malaysia
Pakar kardiologi Malaysia
Ahli Dewan Negara, Parlimen Malaysia ke-14
Timbalan Menteri Kabinet Muhyiddin Yassin pertama
Alumni Universiti Malaya